
Narvas Uusküla tn 18a hoones 1. korrusel 
asuvate ruumide üürile andmiseks 
(MTÜ Narva Õmblustöökoda)
1. ASJAOLUD JA MENETLUSE KÄIK
Narva Linnavalitsuse 22.08.2018 korralduse nr 693-k alusel oli sõlmitud Äriruumi üürileping nr 1/854 tähtajaga kuni 30.09.2018. a.

20.09.2018 toimunud avalik kirjalik enampakkumine nurjus.

24.09. ja 01.10.2018 MTÜ Narva Õmblustöökoda, registrikood 80552989, esitas taotlused  äriruumide üürimise jätkamiseks.

03.10.2018 linnavarakomisjon soovitas kuulutada välja korduv avalik kirjalik enampakkumine äriruumide üürile andmiseks samadel tingimustel (protokoll nr 11) ning linna eelarvesse lisatulu saamiseks teha MTÜ-le Narva Õmblustöökoda, registrikood 80552989, ettepaneku sõlmida avaliku kirjaliku enampakkumise korraldamise ajaks tähtajaline üürileping üüritasu kehtestamisega kommertshinnaga 341,75 eurot kuus. Mittetulundusühing nõustus ettepanekuga ning Narva Linnavalitsuse 17.10.2018 korralduse nr 890-k alusel oli sõlmitud Äriruumi üürileping nr 1/863 tähtajaga kuni 31.10.2018.

01.11.2018 toimunud korduv avalik kirjalik enampakkumine tunnistati nurjunuks osalejate puudumisel. 
Mittetulundusühingult Narva Õmblustöökoda laekus taotlus pikendada üürilepingu nr 1/863 tähtaega samadel tingimustel, sh kommertshinnaga, puuetega isikutele töökohtade säilitamise eesmärgil. 
14.11.2018 toimunud linnavarakomisjon soovitas lisatulude saamiseks anda Mittetulundusühingule Narva Õmblustöökoda kuni 30.04.2019. a kasutusse Narvas Uusküla tänav 18a hoones 1. korrusel asuvad ruumid nr 5-16 üldpindalaga 165,7 m² õmblustöökoja tegevuse korraldamiseks. Seejuures üürilepingus kohustada üürnikku ehk MTÜ-d Narva Õmblustöökoda muuta äriruumide kasutamise otstarvet MTÜ kulul.
2. ÕIGUSLIKUD ALUSED

2.1.
Narva Linnavolikogu 17.03.2005. a määruse nr 14/52 “Linnavara kasutusse andmise kord” § 7 lg 2 p 3 ja § 46 lg 4 kohaselt linnavalitsuse korraldusega võib linnavara mittetulundusühingutele avaliku enampakkumiseta kasutusse anda „Üüritasu arvestuse metoodilisele juhendiga“ ette nähtust madalama tasu eest tähtajaga kuni 5 aastat. 

3. OTSUS

3.1.
Anda Mittetulundusühingule Narva Õmblustöökoda, registrikood 80552989, avalikku enampakkumist korraldamata kasutusse Narvas Uusküla tänav 18a hoones 1. korrusel asuvad ruumid nr 5-16 üldpindalaga 165,7 m² õmblustöökoja tegevuse korraldamiseks tähtajaga kuni 30.04.2019. a.
3.2.
Narva Linnavalitsuse Linnamajandusametil sõlmida Mittetulundusühinguga Narva Õmblustöökoda linnavara kasutamise leping.
3.3.
Narva Linnavalitsuse Linnamajandusametil näha üürilepingus ette üüritavate äriruumide kasutusotstarbe muutmise kohustus üürniku kulul.
4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnakantseleil teha korraldus teatavaks Narva Linnavalitsuse Linnamajandusametile.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

